Çalakîya roniştişî ya mayan û keyeyanê tepişteyan a seba şikitişê tecrîdê giranî yê serê Rayberê Şarê Kurdî Abdullah Ocalanî û paştdayîşê grevanê vêşanîye û rojeyê mergî ya Meydanê Esenyûrtî yê Stenbolî bêmabên dewam kena.
Polîsan wextêkê kilmî de bi wesayîtanê TOMA û zirxinan dorê mayanê ke meydan de dest bi çalakîya roniştişî kerdî, girewtî. Polîsan nasnameyê mayan sîstemê Arêdayîşê Hayîdarîyanê Pêroyîyan (GBT) ra ravêrnayî.
Wextê kontrole GBT’yî de polîsan bê ke hîşyarîyêk bikerê hêrişê mayan kerd, 16 kesî ameyî destbendkerdene.
Kesê ke ameyî destbendkerdene ameyî berdene bi Mudurîya Polîsan a Kiraçî.
